મૂળ પીંડારડા ગામના મત્સ્યોદ્યોગ વિભાગના ક્લાસ વન અધિકારી અને રાજપૂત કરણી સેનાના ગાંધીનગર જિલ્લાના પ્રભારી પ્રદ્યુમનસિંહ કેસરીસિંહ વાઘેલાએ તેમણે વિંઝોલ (અમદાવાદ)ના સમાજના એક દીકરી જેની ઉંમર માત્ર ૨૮ વર્ષ છે અને તે વિધવા છે અને સાંપ્રત જીવન પ્રવાહમાં જીવવા માગે છે. ત્યારે આ દીકરીની ચિંતા કરીને તેનું બાકીનું જીવન સુખરૂપ જાય તે માટે તેમણે ૩૨ વર્ષના સમાજના ડિવોર્સી યુવક સાથે માણસાના ગાયત્રી મંદિરમાં રીતરિવાજ મુજબ બંને પરિવારોની રાજીખુશીથી પુનઃ લગ્ન કરાવી આપ્યા હતા. સુખી જીવનના આશીર્વાદ પણ આપ્યા હતા. આ પ્રસંગે રાજપૂત સમાજના લોકોએ ઉપસ્થિત રહી સમાજની આ નવી પહેલને આવકારી તમામે આ નવદંપતીને સુખી થવાના આશીર્વાદ પાઠવ્યા હતા.